**DARBŲ PIRKIMO TECHNINĖ SPECIFIKACIJA**

1. **SĄVOKOS IR SUTRUMPINIMAI**

**1.1. Užsakovas** – uždaroji akcinė bendrovė „VILNIAUS VANDENYS“.

**1.2. Rangovas** – ūkio subjektas – fizinis asmuo, privatusis ar viešasis juridinis asmuo, kita organizacija ir (ar) jų padalinys įskaitant ūkio subjektus, kurių pajėgumais remiamasi, Subrangovus, darbuotojus ir kitus teisėtais pagrindais Rangovo darbų atlikimui pasitelktus asmenis.

**1.3. Sutartis** – Sutartis, sudaroma tarp Rangovo ir Užsakovo dėl Pirkimo objekto.

**1.4. Techninė specifikacija** **arba TS**– dokumentas, kuriame apibūdintas pirkimo objektas.

**1.5. Priėmimo-perdavimo aktas arba Aktas**- perdavimo–priėmimo aktas arba lygiavertis dokumentas, pasirašomas abiejų Sutarties Šalių, kuriame detaliai nurodomi Rangovo faktiškai atlikti ir Užsakovui perduodami Darbai (ar jų dalys), atitinkantys Techninę specifikaciją.

**1.6. Užsakymas** - Užsakovo Rangovui pateikiamas dokumentas (jei sudaromas) ar el. laiškas, ar kita Sutarties SD nustatyta forma Rangovui teikiamas Darbų užsakymas, o Sutarties SD nurodytais atvejais – ir žodinis nurodymas, pagal kurį Rangovas turi vykdyti Darbus.

**1.7.** **Avarija** – nenumatytas įvykis dėl vandentvarkos infrastruktūros gedimo, technologinio proceso pažeidimo, ar kitų nenumatytų techninių aplinkybių, kai sutrinka paslaugos teikimas Užsakovo klientui, gali kilti pavojus žmonių sveikatai ar gyvybei, neigiamas poveikis aplinkai arba grėsmė valstybės ir privačių asmenų turtui.

**1.8**. **Avarinė situacija** – situacija, kai dėl tinklų, inžinierinių įrenginių ar įrangos neigiamo technologinio pokyčio egzistuoja nenutrūkstamo vandentvarkos proceso sutrikimo tikimybė, avarijos grėsmė, paslaugų kokybės Užsakovo klientams sutrikimo/nutraukimo ar aplinkos taršos grėsmė.

1. **PIRKIMO OBJEKTO PAVADINIMAS IR JO KIEKIAI/APIMTYS**
   1. **Avarinių situacijų likvidavimo vandentiekio ir nuotekų tinkluose darbai** (toliau - Darbai).
   2. Pirkimo objektas skaidomas į 4 (keturias) pirkimo objekto dalis:
      1. **I pirkimo objekto dalis** - **Darbų atlikimas Nėries upės baseino dešinėje (pietinėje) pusėje;**
      2. **II pirkimo objekto dalis** - **Darbų atlikimas Nėries upės baseino dešinėje (pietinėje) pusėje kultūros paveldo zonoje**;
      3. **III pirkimo objekto dalis** - **Darbų atlikimas Nėries upės baseino kairėje (šiaurinėje) pusėje**;
      4. **IV pirkimo objekto dalis** - **Darbų atlikimas Nėries upės baseino kairėje (šiaurinėje) pusėje kultūros paveldo zonoje**.
   3. Užsakovas taip pat turi teisę, esant avarinei situacijai, Rangovui sutikus, teikti užsakymus Sutartyje numatytais įkainiais ir kitoje teritorijoje, nei numatyta 2.2.1 p., 2.2.2 p., 2.2.3 p., 2.2.4 p., Vilniaus m., Vilniaus raj. sav., Šalčininkų raj. sav., Švenčionių raj. sav., bendra tokių užsakymų (darbų) vertė negali viršyti 15 % Sutarties vertės Eur be PVM.
   4. **Kiekiai/Apimtys:** Perkamas Darbų kiekis **preliminarus.** Darbai bus užsakomi pagal Užsakovo poreikį.Užsakymų dydžiai gali būti skirtingiems darbų kiekiams (nuo vienos fasoninės dalies pakeitimo ar vieno metro tinklo vamzdyno atstatymo iki tinklo atkarpos tarp šulinių pilno atstatymo).
   5. Rangovas visas galimas išlaidas įskaičiuoja į Darbų įkainį ir (ar) kainą. Siūlomame įkainyje ir (ar) kainoje turi būti įskaičiuotos visos Rangovo išlaidos ir mokėtini mokesčiai, būtini tinkamam Sutarties įvykdymui.
   6. Rangovas prisiima visą riziką dėl ne nuo Užsakovo priklausančių aplinkybių, dėl kurių padidės su Sutarties vykdymu susijusios Rangovo išlaidos ir Sutarties vykdymas taps sudėtingesnis (Rangovui padidės įsipareigojimų vykdymo kaina). Darbų kaina ir (ar) įkainiai jokiais atvejais nebus didinami, išskyrus Pirkimo sąlygose nustatytus kainos ir (ar) įkainių peržiūros procedūros atvejus.
2. **REIKALAVIMAI PIRKIMO OBJEKTUI (taikoma I-IV pirkimo objekto dalims)**

**Esamos situacijos aprašymas**

Avarinių situacijų susidarymas dėl tinklų susidėvėjimo, trečių asmenų padaryti pažeidimai. Rangovas turės šalinti avarijas ir avarines situacijas, tame tarpe turės užtikrinti vandentiekio / nuotekų paslaugos tęstinumą avarijos likvidavimo metu, remontuojamame ruože, esant poreikiui savo lėšomis įrengti apvažiavimo kelius, nuotekų apvedimo linijas.

* 1. **Pirkimo objekto aprašymas**

3.1.1. **Pirkimo objektas** - Avarinių situacijų likvidavimo vandentiekio ir nuotekų tinkluose darbai. Visos sąnaudos susijusios su medžiagų, inventoriaus komplektavimu, įsigijimu, pristatymu, montavimu, išmontavimu ir t.t. turi būti įtrauktos į Rangovo siūlomus darbų įkainius. Būtinomis medžiagomis, įranga ir mechanizmais visų numatomų Darbų vykdymui, Rangovas apsirūpina pats savo sąskaita. Ši nuostata taikoma Techninėje specifikacijos prieduose Nr. 1 , Nr. 2, Nr.3 ir Nr. 4 nurodytiems darbams ir nenumatytiems darbams, išskyrus Techninės specifikacijos 3.1.2 p. nurodytas išimtis.

3.1.2. Darbų įkainių pavadinimai nurodyti Techninės specifikacijos prieduose - priedas Nr. 1 „Darbų įkainiai“ (I p.o.d.) (toliau - Priedas Nr.1); priedas Nr. 2 „Darbų įkainiai“ (II p.o.d.) (toliau - Priedas Nr.2); priedas Nr. 3 „Darbų įkainiai“ (III p.o.d.) (toliau - Priedas Nr.3); priede Nr. 4 „Darbų įkainiai“ (IV p.o.d.) (toliau - Priedas Nr.2):

3.1.2.1.Techninės specifikacijos prieduose Nr.1, Nr. 2, Nr. 3, Nr. 4 į įkainius turi būti įskaičiuotos visos Rangovo išlaidos tam darbui atlikti (aprašyti visi darbai, medžiagos, mechanizmai, pelnas);

3.1.2.2. Techninės specifikacijos priedų Nr. 1, Nr. 2, Nr. 3, Nr. 4 pozicijose 7, 8, 17, 19, 21, 23, 25, 38, 40, 42, 44, 83, 85, 87, 89, 90, 93, 100, 102, 104, 106, 112, 114, 116, 118, 120, 139, 141 - neturi būti įskaičiuota vamzdžio kaina.

3.1.3. Darbų, nenumatytų Techninės specifikacijos prieduose Nr. 1,Nr. 2, Nr. 3, Nr. 4, tačiau kurie yra tiesiogiai susiję su užsakomais avarinių situacijų likvidavimo vandentiekio ir nuotekų tinkluose darbais ir gali atsirasti dėl nenumatytų priežasčių, bendra tokių nenumatytų darbų vertė negali viršyti 10% Sutarties vertės Eur be PVM. Įkainiai bus apskaičiuojami vadovaujantis Lietuvos Respublikos aplinkos ministerijos patvirtintomis Statinių statybos skaičiuojamosios kainos nustatymo rekomendacijomis, pagal UAB „Sistela“ sąmatinės programos „Sistela“ aktualų kainų lygį (pagal paskutinį Darbų kainos atnaujinimą sąmatos tvirtinimo dieną). Darbų kainos nustatymo taisyklės pagal sąmatinę programą „Sistela“. Nenumatyti darbai gali būti pradėti vykdyti tik suderinus raštu su Užsakovo atsakingu asmeniu už Sutarties vykdymą. Nenumatytų darbų kainos skaičiavimo taisyklės:

3.1.3.1. Darbo kodo ir darbų ir išlaidų parinkimas turi tiksliai atitikti reikalingo atlikti darbo akte apibrėžtą Darbo specifiką;

3.1.3.2. Papildomi kaštai, koeficientai, mokesčiai ir papildomos išlaidos skaičiuojami pagal sąmatinėje programoje „Sistela“ nustatytą seką ir logiką;

3.1.3.3. Kiekvienam atitinkamam statybos darbui atlikti medžiagų, darbo užmokesčio ir mechanizmų sąnaudos ir kainos turi atitikti sąmatinės programos „Sistela“ aktualų kainų lygį;

3.1.3.4. Papildomų medžiagų vertė 3 % nuo medžiagų sumos;

3.1.3.5. Papildomų mechanizmų vertė 3 % nuo mechanizmų sumos;

3.1.3.6. Specifiniai darbai 17 % tik sąmatinėje programoje „Sistela“ priskirtiems darbams;

3.1.3.7. Sezoniniai darbai 15 % tik sąmatinėje programoje „Sistela“ priskirtiems darbams;

3.1.3.8. Papildomas darbo užmokestis 8 %;

3.1.3.9. Socialinio draudimo išlaidos 1,79%;

3.1.3.10. Statybvietės išlaidos 9 % nuo statinio statybos darbų skaičiuojamosios kainos, arba 12% nuo kultūros paveldo statinių atkūrimo ir tvarkomųjų statybos darbų skaičiuojamosios kainos;

3.1.3.11. Pridėtinės išlaidos 20,9 % nuo darbo užmokesčio sumos;

3.1.3.12. Pelnas 5 %.

1. **DARBŲ VYKDYMO VIETA, TERMINAI IR TVARKA (taikoma I-IV pirkimo objekto dalims)**
   1. **Darbų vykdymo vieta -** 
      1. **I pirkimo objekto dalis** - **Darbų atlikimas Nėries upės baseino dešinėje (pietinėje) pusėje**  (pagal pridedamąją schemą – techninės specifikacijos Priedas Nr.7), Vilniaus raj., Šalčininkų raj.;
      2. **II pirkimo objekto dalis** - **Darbų atlikimas Nėries upės baseino dešinėje (pietinėje) pusėje kultūros paveldo zonoje** (pagal pridedamąją schemą – techninės specifikacijos Priedas Nr.7), Vilniaus raj., Šalčininkų raj.;
      3. **III pirkimo objekto dalis** - **Darbų atlikimas Nėries upės baseino kairėje (šiaurinėje) pusėje** (pagal pridedamąją schemą – techninės specifikacijos Priedas Nr.7), Vilniaus raj., Švenčionių raj.;
      4. **IV pirkimo objekto dalis** - **Darbų atlikimas Nėries upės baseino kairėje (šiaurinėje) pusėje kultūros paveldo zonoje** (pagal pridedamąją schemą – techninės specifikacijos Priedas Nr.7), Vilniaus raj., Švenčionių raj.

Darbai atliekami Vilniaus miesto, Vilniaus raj., Švenčionių raj., Šalčininkų raj. teritorijose, kuriose teikiamos UAB „VILNIAUS VANDENYS“ paslaugos. Avarinės situacijos likvidavimo darbai bus vykdomi Užsakovo nuosavybės teise valdomuose tinkluose, bešeimininkiuose tinkluose ir kituose tinkluose, kuriuose būtina pašalinti avarinę situaciją siekiant užtikrinti nepertraukiamą vandens tiekimą ar nuotekų šalinimą Užsakovo klientams.

* 1. Sutartis įsigalioja nuo ​Sutarties įvykdymo užtikrinimo pateikimo dienos *​*ir galioja iki visiško Šalių įsipareigojimų įvykdymo arba kol bus pasiekta Sutartyje nurodyta maksimali Sutarties vertė, arba Sutarties nutraukimo, bet ne ilgiau kaip 25 (dvidešimt penkis) mėnesius, įskaitant galutinio apmokėjimo terminą. Paskutinis  mėnuo skirtas (-i) Sąskaitos apmokėjimui, tačiau ne Darbų atlikimui.
  2. **Darbų vykdymo tvarka** - Rangovas darbus pradeda vykdyti nuo Užsakymo pateikimo Rangovui dienos.
  3. Užsakymai Rangovui bus teikiami ir tvirtinami el. paštu Sutartyje nurodytu adresu.
  4. Užsakyme bus nurodomas konkretus adresas, kur Rangovas turės atvykti ir atlikti darbus.
  5. **Reikalavimai darbų atlikimui:**
     1. **I pirkimo objekto dalis - *Darbų atlikimas Nėries upės baseino dešinėje (pietinėje) pusėje***  **ir II pirkimo objekto dalis *Darbų atlikimas Nėries upės baseino dešinėje (pietinėje) pusėje kultūros paveldo zonoje*:**

Rangovas privalo atvykti į įvykio (darbų atlikimo) vietą ne vėliau kaip per **2 (dvi)** valandas Vilniaus m. ir Vilniaus raj. nuo Užsakovo atstovo pranešimo pateikimo elektroniniu paštu**. Tuo atveju jei Rangovas, Pasiūlyme nurodo trumpesnį atvykimo laiką, jis įsipareigoja būtent tokiu terminu atvykti į įvykio (darbų atlikimo) vietą Vilniaus m. ir Vilniaus raj. nuo Užsakovo atstovo pranešimo pateikimo telefonu arba elektroniniu paštu,** Sutartyje nurodytais kontaktais. Šalčininkų raj. atvykimui į darbų atlikimo vietą nustatomas **6 (šešių)** valandų terminas. Abiem atvejais rangovas privalo atvykti nustatytais terminais, jeigu Užsakovas nenurodė kitaip (Užsakovas negali nurodyti trumpesnių terminų nei aukščiau paminėti terminai). Jei Užsakovas pateikia užsakymą pagal Techninės specifikacijos 2.3 p., tuomet: 1) Rangovas privalo atvykti į įvykio (darbų atlikimo) vietą ne vėliau kaip per **2 (dvi)** valandas Vilniaus m. ir Vilniaus raj. (Nėries upės baseino kairėje (šiaurinėje) pusėje (pagal pridedamąją schemą – Priedas Nr.7)) nuo Užsakovo atstovo pranešimo pateikimo telefonu arba elektroniniu paštu; 2) Švenčionių raj. atvykimui į darbų atlikimo vietą nustatomas 6 (šešių) valandų terminas. Abiem atvejais atvykimo laikas yra privalomas, jeigu Užsakovas nenurodė kitaip (Užsakovas negali nurodyti trumpesnių terminų nei aukščiau paminėti terminai).

* + 1. **III pirkimo objekto dalis - *Darbų atlikimas Nėries upės baseino kairėje (šiaurinėje) pusėje* ir IV pirkimo objekto dalis - *Darbų atlikimas Nėries upės baseino kairėje (šiaurinėje) pusėje kultūros paveldo zonoje*:**

Rangovas privalo atvykti į įvykio (darbų atlikimo) vietą ne vėliau kaip per **2 (dvi)** valandas Vilniaus m. ir Vilniaus raj. nuo Užsakovo atstovo pranešimo pateikimo telefonu arba elektroniniu paštu. **Tuo atveju jei Rangovas, Pasiūlyme nurodo trumpesnį atvykimo laiką, jis įsipareigoja būtent tokiu terminu atvykti į įvykio (darbų atlikimo) vietą Vilniaus m. ir Vilniaus raj. nuo Užsakovo atstovo pranešimo pateikimo telefonu arba elektroniniu paštu,** Sutartyje nurodytais kontaktais. Švenčionių raj. atvykimui į darbų atlikimo vietą nustatomas **6 (šešių)** valandų terminas. Abiem atvejais rangovas privalo atvykti nustatytais terminais, jeigu Užsakovas nenurodė kitaip (Užsakovas negali nurodyti trumpesnių terminų nei aukščiau paminėti terminai). Jei Užsakovas pateikia užsakymą pagal Techninės specifikacijos 2.3 p., tuomet: 1) Rangovas privalo atvykti į įvykio (darbų atlikimo) vietą ne vėliau kaip per **2 (dvi)** valandas Vilniaus m. ir Vilniaus raj. (Nėries upės baseino dešinėje (pietinėje) pusėje (pagal pridedamąją schemą – Priedas Nr.7)), nuo Užsakovo atstovo pranešimo pateikimo telefonu arba elektroniniu paštu 2) Šalčininkų raj. atvykimui į darbų atlikimo vietą nustatomas **6 (šešių)** valandų terminas. Abiem atvejais atvykimo laikas yra privalomas, jeigu Užsakovas nenurodė kitaip(Užsakovas negali nurodyti trumpesnių terminų nei aukščiau paminėti terminai).

* 1. Įvykio vietoje Užsakovo atstovas ir Rangovo atstovas darbų apžiūrai surašo darbų vietos Perdavimo - priėmimo aktą. Šiame akte nurodoma įvykio vieta, akto surašymo data, laikas avarinės situacijos/avarijos pašalinimui, aprašomi reikalingi atlikti darbai, orientaciniai darbų kiekiai, suderintas tarp Užsakovo ir Rangovo darbų pradžios laikas, darbų užbaigimo data (grafikas) ir pasirašomas abiejų šalių atstovų.
  2. Rangovas privalo darbus vykdyti per ne ilgesnį laiką, nei tokiems Darbams yra nustatytas skaičiuojamasis laikas statinių statybos skaičiuojamųjų kainų nustatymo rekomendacijose, taikant 8 (aštuonių) darbo valandų per darbo dieną skaičiavimą ir atsižvelgiant į optimalų darbuotojų, skirtų Darbui atlikti. skaičių bei technologinį eiliškumą atliekant susijusius Darbus.
  3. Ne vėliau kaip per **24 (dvidešimt keturias)** valandas nuo darbų vietos Perdavimo – priėmimo akto pasirašymo datos arba 4.7. punkte numatytame darbų vietos Perdavimo - priėmimo akte numatytu darbų pradžios laiku, kuris Užsakovo nurodymu gali būti vėlesnis nei **24 valandos** nuo akto pasirašymo momento Rangovas privalo pradėti vykdyti vandentiekio ar nuotekų tinklų atstatymo darbus (darbams, nurodytiems Techninės specifikacijos 4.12. punkte šis terminas netaikomas). Per šiame punkte nurodytą laikotarpį Rangovas privalo gauti leidimą vykdyti kasimo darbus, iškviesti inžinerinius tinklus eksploatuojančių organizacijų atstovus ir atlikti visus kitus parengiamuosius darbus, būtinus atstatymo darbams pradėti.
  4. Avariniai darbai gali būti užsakomi bet kuriuo paros metu darbo dienomis, savaitgaliais, švenčių dienomis. Darbų metu Rangovas nuolat palaiko ryšį el. paštu su Užsakovo atsakingu asmeniu ir informuoja apie darbų eigą bei darbų pabaigos laiką. Atlikęs vandentiekio, nuotekų tinklų avarinius remonto darbus, Rangovas informuoja Užsakovo atsakingą asmenį elektroniniu paštu ar kitu Užsakovui priimtinu būdu.
  5. Įvykus avarijoms, jei dėl to yra nutraukta vandens tiekimo paslauga Užsakovo klientams arba nuotekos liejasi į aplinką, arba užtvertos A,B,C kategorijų gatvių, nurodytų Vilniaus m. savivaldybės įsakyme „Dėl eismo ribojimų, kasinėjimų ir aptvėrimų vykdant inžinerinių tinklų statybos, rekonstrukcijos ar remonto darbus“, važiuojamosios dalys, jas šalinant Rangovas privalo pradėti darbus per **4 (keturias)** valandas nuo Užsakovo pranešimo elektroniniu paštu, dirbti visu pajėgumu/nepertraukiamai tol, kol nelikviduos avarijos pasekmių, darbus užbaigia nedelsiant, bet ne vėliau kaip per **24 (dvidešimt keturias)** valandas.
  6. Kai dėl darbų sudėtingumo avarijos likviduoti per 24 valandas yra technologiškai neįmanoma (t. y. dėl technologinio darbų proceso, kai darbų vykdymui trukdo infrastruktūriniai, inžinieriniai tinklai, technologinė įranga, architektūrinis paveldas, gamtinės kilmės kliūtys, kurias būtina išsaugoti ar galima pašalinti tik suderinus su atsakingomis institucijomis, arba kai būtinų avarijos likvidavimui medžiagų/įrangos tiekimas užtrunka), Užsakovas nustato ilgesnį terminą avarijos likvidavimui. Tokiu atveju ypatingai skubaus užsakymo įkainis netaikomas. Avarija laikoma likviduota kai atstatomas vandens tiekimas ir/ar nuotekų surinkimas, pašalinama sugriuvusių gelžbetoninių ar kitų konstrukcijų keliama grėsmė. Likvidavus avariją, Rangovas kitus darbus, nurodytus Perdavimo – priėmimo akte vykdo pagal Techninės specifikacijos 4.6 punkte nurodytus darbo laiko nustatymo terminus. Darbai laikomi baigtais, kai atstatoma išardyta danga iki būklės, ne prastesnės už būklę, buvusią prieš pradedant darbus.
  7. Užsakovui pateikus avarinės situacijos likvidavimo darbų užsakymą pagal 4.6.1. ir 4.6.2. punktus ir Rangovui kokybiškai atlikus užsakytus darbus **mažiau nei per 24 (dvidešimt keturias) val.** nuo užsakymo, Užsakovas sumoka Rangovui komerciniame pasiūlyme pateiktą ir sutartyje nustatytą dydžio papildomą, ypatingai skubaus užsakymo mokestį.
  8. Rangovas privalo nustatyta tvarka gauti leidimus žemės kasimo darbams. Visais reikiamais leidimais, reikalingais darbų įvykdymui, rūpinasi ir savo lėšomis apmoka Rangovas, o Užsakovas atlygina faktiškai už šiuos leidimus patirtas išlaidas, į kurias negali būti įtrauktas Rangovo pelnas, t.y. pagal faktišką Rangovo pateiktą sąskaitą faktūrą (Rangovas prideda leidimus prie sąmatos). Baigęs avarijos likvidavimo darbus, Rangovas turi sutvarkyti (pranešti apie kasimo pabaigą) kasimo leidimą, savivaldybės nustatyta tvarka.
  9. Vykdant darbus kultūros paveldo objekto teritorijoje, jo apsaugos zonoje, kultūros paveldo vietovėje, Rangovas privalo darbus vykdyti su archeologo priežiūra.
  10. Darbai privalo būti atlikti vadovaujantis Lietuvos Respublikos statybos įstatymu, statybos techniniais reglamentais, šios Techninės specifikacijos reikalavimais, UAB „VILNIAUS VANDENYS“ patvirtintomis techninėmis specifikacijomis ir technine politika, skelbiamais http://www.vv.lt/lt/partneriams, bei Lietuvos Respublikos teisės aktais, reglamentuojančiais nurodytų darbų ir projektavimo paslaugų atlikimą ir kitais teisės aktais.
  11. Demontuotas sklendes, fasonines dalis, kitas metalo konstrukcijas Rangovas privalo pristatyti adresu Titnago g. 74, Vilnius ir perduoti Užsakovo atstovui kartu su Priėmimo - perdavimo aktu.
  12. Rangovas savo lėšomis parengia ir pateikia Užsakovui atstatytų tinklų geodezines kontrolines (išpildomąsias) nuotraukas, vandens kokybės laboratorinės analizės išvadas, nuotekų vamzdyno televizinės diagnostikos ataskaitą.
  13. Rangovas privalės atstatyti dangas pagal atitinkamos savivaldybės, kurioje vykdomi darbai, nustatytus reikalavimus. Vilniaus miesto ribose dangos atstatomos, vadovaujantis Vilniaus miesto savivaldybės administracijos direktoriaus įsakymu “Dėl leidimų atlikti kasinėjimo darbus Vilniaus m. savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje išdavimo tvarkos aprašo patvirtinimo”. Vilniaus, Švenčionių ir Šalčininkų rajonuose dangos atstatomos ne vėliau kaip per 5 kalendorines dienas po avarijos likvidavimo.
  14. Prieš pradėdamas darbus Rangovas, turi įvertinti esamų dangų būklę ir atlikti foto fiksaciją, kad visos dangos būtų atstatytos iki būklės, ne prastesnės už būklę, buvusią prieš pradedant darbus. Išardytos šaligatvių plytelės, bortai, trinkelės turi būti tvarkingai sandėliuojamos. Gatvių dangos ir jų pagrindai turi būti atstatomi pagal esamą arba tipinę konstrukciją, atitinkančią gatvės kategoriją.
  15. Darbų vykdymo metu (nuo darbų pradžios iki galutinio dangos sutvarkymo) Rangovas atsako už saugų automobilių ir pėsčiųjų eismą Darbų vykdymo zonoje, kelio ženklų ir aptvėrimų pastatymą bei priežiūrą. Rangovas suderina transporto organizavimo pakeitimus bei atsako už pasekmes, susijusias su įsipareigojimų nevykdymu. Užsakovui reikalaujant, pažymi avarijos likvidavimo vietą informaciniais ženklais, kuriuos pateikia užsakovas. Baigęs darbus Rangovas turi surinkti laikinas, iki darbų pradžios pastatytas eismo ribojimo/saugumo priemones ir sandėliuoti jas savo teritorijoje iki kol jos bus savininkų pasiimtos.
  16. Kai oro sąlygos nepalankios dangų atstatymo vykdymui (šaltis ir sustabdyta asfaltbetonio gamyba), išardytas dangas sutvarkyti įrengiant laikiną dangą (šaltuoju asfaltbetoniu arba betonu). Nusistovėjus palankiems orams, Rangovas per 20 (dvidešimt) darbo dienų išardo laikiną dangą ir įrengia naują asfalto dangą. Iki to laiko įrengtus laikinus pagrindus ir dangą prižiūri bei atsako už jų būklę Rangovas.
  17. Grunto ir kitų statybinių atliekų, susidariusių darbų vykdymo metu, utilizavimu rūpinasi Rangovas.
  18. Jei atliekant darbus pažeidžiamas greta esantis inžinierinis statinys, Rangovas prisiima visas išlaidas, susijusius su pažeidimu.
  19. Rangovo atliktiems darbams suteikiamas garantinis terminas, kaip yra nustatyta Statybos įstatyme (Lietuvos Respublikos statybų įstatymas (Žin.,1996, Nr.32-788) aktuali redakcija).
  20. **24 valandų** pradžios terminas, nurodytas 4.6.1 ir 4.6.2. punktuose netaikomas tada, kai su rangovu buvo sudarytas susitarimas dėl budėjimo. Šiuo atveju darbai avarinės situacijos vietoje turi būti pradėti per **2 val**. nuo pranešimo perdavimo rangovui.

1. **DARBŲ KOKYBĖ IR TRŪKUMŲ ŠALINIMAS (taikoma I-IV pirkimo objekto dalims)**

5.1. **Trūkumais laikoma***:* Darbų ir (ar) panaudotų medžiagų ar kitų dalių neatitikimai Techninės specifikacijos, Lietuvos Respublikos teisės aktams, statybos techniniams reglamentams, standartams reikalavimams, Darbų ir (ar) jų rezultatų gedimai, deformacijos, atsiradę iki garantinio laikotarpio pabaigos.

5.2. Rangovas privalo garantuoti, kad Darbai bus atlikti kokybiškai, tinkamai ir laiku. Darbų trūkumai atsiradę, iki darbų priėmimo – perdavimo akto pasirašymo kurie bus identifikuoti kaip atlikti nekokybiškai, turi būti ištaisyti nuo Užsakovo rašytinio reikalavimo dėl trūkumų šalinimo pateikimo momento ne vėliau kaip per *2 kalendorines dienas.*

5.3.Darbų trūkumus atsiradusius per garantinį laikotarpį Rangovas privalo pašalinti savo lėšomis ne vėliau kaip per 5 (penkias) darbo dienas nuo informacijos apie trūkumus pateikimo dienos, jei tarp Užsakovo ir Rangovo nėra suderintas kitas terminas.

**6. SUTARTIES VYKDYMO METU PATEIKIAMA DOKUMENTACIJA (taikoma I-IV pirkimo objekto dalims)**

6.1. Rangovas, užbaigus darbą, privalės pateikti medžiagų sertifikatus, eksploatacinių savybių deklaracijas, paslėptų darbų aktus, vamzdynų hidraulinių išbandymų aktus, žemės kasimo leidimus, statybinio laužo išvežimo ir pridavimo dokumentus išpildomąją dokumentaciją, mikrobiologinių tyrimų pažymas, atliktų darbų aktus ir kitą dokumentaciją, susijusią su darbų atlikimu.

**7. RANGOVO IR UŽSAKOVO ĮSIPAREIGOJIMAI (taikoma I-IV pirkimo objekto dalims)**

**7.1. Rangovo įsipareigojimai:**

7.1.1. Atlikti Darbus profesionaliai, kokybiškai ir laiku, vadovaujantis Užsakyme (-uose), sutartyje nustatyta tvarka, Lietuvos Respublikoje galiojančiais įstatymais ir kitais teisės aktais reglamentuojančiais Darbų atlikimą.

7.2. **Užsakovo įsipareigojimai:**

* + 1. Bendradarbiauti su Rangovu, teikiant reikalingą informaciją Užsakymų ir (ar) Sutarties vykdymo metu.
    2. Priimti iš Rangovo kokybiškai atliktus Darbus, atitinkančius teisės aktų ir Užsakyme ir (ar) Techninėje specifikacijoje numatytus Darbų reikalavimus, ir tinkamai bei laiku atsiskaityti su Rangovu Sutartyje numatytomis sąlygomis.
    3. Užsakovas sudarys galimybę Rangovui darbų metu naudotis vandeniu (praplovimui, bandymams). Už darbų vykdymo metu sunaudotą vandenį Rangovas Užsakovui sumokės užbaigus objektą pagal apskaičiuotą suvartotą vandens kiekį.
    4. Užsakovas įsipareigoja išpirkti ne mažiau 85 proc. Darbų nuo Sutarties vertės be PVM.

1. **PAPILDOMA INFORMACIJA (taikoma I-IV pirkimo objekto dalims)**
   1. Darbų vykdymo metu Rangovas turi naudoti medžiagas / gaminius, kurie nurodyti Techninės specifikacijos Priede Nr. 6. Šiame priede nurodytos medžiagos / gaminiai turi atitikti Techninės specifikacijos Priede Nr. 5 nustatytus reikalavimus ir (arba) būti parinkti iš medžiagų sąrašo, nurodyto http://www.vv.lt/lt/partneriams, galiojusio pirkimo paskelbimo metu.
   2. Sutarties vykdymo metu Rangovas, gavęs rašytinį Užsakovo sutikimą, turi teisę keisti perkamas medžiagas / gaminius nurodytus Techninės specifikacijos Priede Nr. 6, jeigu tokių medžiagų / gaminių gamintojas ir (arba) oficialus gamintojo atstovas nebegamina arba jei tiekėjai operatyviai negali jų pateikti. Siekdamas keisti perkamą medžiagą / gaminį, Rangovas privalo pateikti Užsakovui argumentuotą prašymą su įrodymais, kad gamintojas (-ojai) ir (ar) oficialus gamintojo (-ojų) atstovas (-ai) medžiagų / gaminių nurodytų Techninės specifikacijos Priede Nr. 6 nebegamina ir kad keičiamos naujos perkamos medžiagos / gaminiai visiškai atitinka Techninės specifikacijos reikalavimus. Rangovas keisdamas medžiagas / gaminius negali didinti perkamų medžiagų / gaminių įkainių, pristatymo ir / ar statybos terminų ir / ar keisti kitas sąlygas. Rangovas privalo pateikti keičiamų naujų perkamų medžiagų / gaminių dokumentus.
   3. Rangovas turi laikytis Užsakovo 2021-01-04 įsakymu Nr. VTA-I21-3 patvirtinto Rangovų saugaus darbo organizavimo ir vykdymo UAB „Vilniaus vandenys“ objektuose tvarkos aprašo reikalavimų (išskyrus šio tvarkos aprašo 4 ir 5 priedus), kuris viešai paskelbtas http://www.vv.lt/lt/partneriams.
   4. Už leidimus, išduodamus AB Via Lietuva, apmoka Rangovas, o Užsakovas atlygina faktiškai už šiuos leidimus patirtas išlaidas, į kurias negali būti įtrauktas Rangovo pelnas, t.y. pagal faktišką Rangovo pateiktą sąskaitą faktūrą (Rangovas prideda leidimus prie sąmatos).
   5. Rangovas prieš pradėdamas darbus, eigoje ir atlikęs darbus turi atlikti darbų vietos, prieš, per ir po darbų foto fiksaciją. Rangovas, priduodant darbus, turės pateikti darbų vietos ir vykdytų darbų fotofiksaciją. Jei darbai užtrunka ilgiau nei 24 val., Užsakovui teikiamos kiekvienos dienos fotofiksacijos su progresu.
2. **PRIEDAI**

Priedas Nr. 1 Darbų įkainiai (I p.o.d.);

Priedas Nr. 2 Darbų įkainiai (II p.o.d.);

Priedas Nr. 3 Darbų įkainiai (III p.o.d.);

Priedas Nr. 4 Darbų įkainiai (IV p.o.d.);

Priedas Nr. 5 Medžiagų, gaminių techninės specifikacijos ir jų atitikimas;

Priedas Nr. 6 Konkrečiai siūlomos medžiagos, gaminiai ir jų gamintojai;

Priedas Nr. 7 Vilniaus miesto schema.